CELEX: 62012CN0430
Language: mt
Date: 2012-09-21 00:00:00
Title: Kawża C-430/12: Talba għal deċiżjoni preliminari mressqa mill-Curte de Apel Bacău (Ir-Rumanija) fil- 21 ta’ Settembru 2012 — Elena Luca vs Casa de Asigurări de Sănătate Bacău

22.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/10
            
         Talba għal deċiżjoni preliminari mressqa mill-Curte de Apel Bacău (Ir-Rumanija) fil-21 ta’ Settembru 2012 — Elena Luca vs Casa de Asigurări de Sănătate Bacău
   (Kawża C-430/12)
   2012/C 399/16
   Lingwa tal-kawża: ir-Rumen
   
      Qorti tar-rinviju
   
   Curte de Apel Bacău.
   
      Partijiet fil-kawża prinċipali
   
   
      Rikorrenti: Elena Luca.
   
      Konvenuta: Casa de Asigurări de Sănătate Bacău.
   
      Domandi preliminari
   
   
               (1)
            
            
               L-Artikolu 56 (TFUE) (li qabel kien l-Artikolu 49 KE) u l-Artikolu 22 tar-Regolament Nru 1408/71 (1) jipprekludu dispożizzjonijiet nazzjonali bħall-Artikoli 40(1)(b), 45 u 46 tad-Digriet 592/2008, li jipprovdu li l-persuni impjegati jew dawk li jaħdmu għal rashom jew il-membri tal-familja tagħhom għandhom id-dritt li jiksbu r-rimbors tal-ammont totali tal-ispejjeż sostnuti fir-rigward ta’ kura medika barra mill-pajjiż biss jekk huma jkunu kisbu awtorizzazzjoni minn qabel għal dan il-għan?
            
         
               (2)
            
            
               Il-ħlas parzjali ta’ trattament mediku mogħti fi ħdan il-Komunità kkalkolat skont it-tariffi tal-Istat Membru assiguratur, f’dan il-każ skont l-Artikolu 7a tad-Digriet 122/2007 (abrogat bid-Digriet 729/2009), jikkostitwixxi restrizzjoni fis-sens tal-Artikolu 56 (TFUE) (li qabel kien l-Artikolu 49 KE)?
            
         
               (3)
            
            
               Jekk id-domanda preċedenti tingħata risposta affermattiva, x’inhu l-limitu għar-rimbors tal-ispejjeż sostnuti minn persuni assigurati, meta l-ammont tal-ħlasijiet previsti mil-leġiżlazzjoni tal-Istat Membru ta’ residenza jkun differenti minn dak tas-servizzi previsti mil-leġiżlazzjoni tal-Istat Membru li fih ingħata t-trattament?
            
         
      (1)  Regolament (KEE) Nru 1408/71 tal-Kunsill, tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità (ĠU Edizzjoni Speċjali bil-Malti, Kapitolu 5, Vol. 1, p. 35).